**Čl. I**

**Všeobecné údaje**

1. ***Identifikačné údaje o konsolidovanom celku***

**Obec Štiavnik**, so sídlom: Obecný úrad, 013 55 Štiavnik – podľa zákona č. 431/2002 Z. z. o účtovníctve v znení neskorších predpisov zostavila k 31.12.2020 riadnu konsolidovanú účtovnú závierku za účtovné obdobie od 1. januára 2020 do 31. decembra 2020 za tieto konsolidované účtovné jednotky:

* *materská účtovná jednotka:* ***Obec Štiavnik***, IČO: 00321672
* *dcérska účtovná jednotka:* ***Základná škola s materskou školou Štiavnik***, IČO: 36145297,

so sídlom Štiavnik 177 – rozpočtová organizácia

* *dcérska účtovná jednotka:* ***Pálenica Štiavnik, s.r.o.***, IČO: 31596975, sídlo Štiavnik 1266 –

obchodná spoločnosť, v ktorej má obec 96,42 % vlastnícky podiel.

Priemerný počet zamestnancov konsolidovaného celku počas účtovného obdobia roku 2020 bol 106, z toho vedúcich zamestnancov bolo 9.

Obec Štiavnik, ako konsolidujúca účtovná jednotka je súčasťou súhrnného celku verejnej správy Slovenskej republiky. V priebehu účtovného obdobia od 1. januára 2020 do 31. decembra 2020 **nedošlo k zmenám v štruktúre konsolidovaného celku** Obce Štiavnik.

Konsolidovaná účtovná závierka bola zostavená za predpokladu nepretržitého trvania činnosti v súlade so zákonom o účtovníctve a nadväzujúcimi právnymi predpismi.

Účtovné metódy a všeobecné účtovné zásady boli účtovnou jednotkou konzistentne aplikované.

Medzi účtovnými jednotkami konsolidovaného celku neboli uskutočnené transakcie z dôvodu predaja majetku.

**2) Metódy oceňovania jednotlivých položiek konsolidovanej účtovnej závierky:**

1. **Dlhodobý majetok obstaraný**:
   * kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). O zľave z ceny, ktorú poskytol dodávateľ k majetku sa následne zníži obstarávacia cena predmetného majetku.
   * vlastnou činnosťou sa oceňuje vlastnými nákladmi. Za vlastné náklady s a považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu. Majetok vytvorený vlastnou činnosťou by sa ocenil reprodukčnou obstarávacou cenou v prípade, ak by vlastné náklady boli vyššie ako reprodukčná obstarávacia cena tohto majetku.
   * bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reprodukčnou obstarávacou cenou.
   * iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou. Reprodukčnou obstarávacou cenou cena, za ktorú by sa majetok obstaral v čase, keď sa o ňom účtuje.

Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

|  |  |  |
| --- | --- | --- |
| **Odpisová skupina** | **Doba používania a odpisovania v rokoch** | **Ročná odpisová sadzba**  **v %** |
| 1 | 4 | ¼ |
| 2 | 6 | 1/6 |
| 3 | 8 | 1/8 |
| 4 | 12 | 1/12 |
| 5 | 20 | 1/20 |
| 6 | 40 | 1/40 |

1. **Cenné papiere a podiely** sa oceňujú pri ich nadobudnutí obstarávacími cenami, t.j. vrátane

nákladov súvisiacich s obstaraním.

c) **Zásoby**

- nakupované sa oceňujú obstarávacou cenou, ktorá zahrňuje cenu obstarania a

náklady súvisiace s obstaraním (clo, prepravu a pod.) znížené o zľavy z ceny.

- vytvorené vlastnou činnosťou sa oceňujú vlastnými nákladmi. Vlastné náklady sú priame

náklady (priamy materiál, priame mzdy a ostatné priame náklady) a časť

nepriamych nákladov bezprostredne súvisiacich s vytvorením zásob vlastnou

činnosťou (výrobná réžia). Výrobná réžia sa do vlastných nákladov zahrňuje

v závislosti od stupňa rozpracovanosti týchto zásob.

- nadobudnuté bezodplatne (darovaním a delimitáciou), prebytky zásob, odpad a zvyškové

produkty sa oceňujú reprodukčnou obstarávacou cenou, čo je cena, za ktorú by

sa majetok obstaral v čase, keď sa o ňom účtuje.

d) **Pohľadávky** pri ich vzniku sa oceňujú menovitou hodnotou.

e) **Peňažné prostriedky a ceniny** sa oceňujú menovitou hodnotou.

f) **Rezervy** sú záväzky s neurčitým časovým vymedzením alebo výškou a oceňujú sa v očakávanej

výške záväzku alebo poistno-matematickými metódami.

g) **Záväzky** sa pri ich vzniku oceňujú menovitou hodnotou a pri ich prevzatí sa oceňujú

obstarávacou cenou.

h) Účty **časového rozlíšenia aktív a pasív** sú vykázané vo výške, ktorá je potrebná na dodržanie

zásady vecnej a časovej súvislosti s účtovným obdobím.

**Čl. II**

**Informácie o metódach a postupoch konsolidácie**

Konsolidovaná účtovná závierka Obce Štiavnik bola zostavená v súlade so zákonom č. 431/2002 Z. z. o účtovníctve v znení neskorších predpisov v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

***Zahrnutie konsolidovaných účtovných jednotiek do konsolidovanej účtovnej závierky***

|  |  |  |  |
| --- | --- | --- | --- |
| **Názov resp. obchodné meno**  **konsolidovanej účtovnej jednotky** | **Metóda**  **úplnej konsolidácie** | **Metóda**  **podielovej konsolidácie** | **Metóda**  **vlastného imania** |
| *Základná škola s materskou školou Štiavnik* | *áno* |  |  |
| *Pálenica Štiavnik, s.r.o.* | *áno* |  |  |

**Čl. III**

**Informácie o údajoch aktív a pasív**

Prehľad pohybu dlhodobého nehmotného a dlhodobého hmotného majetku od 1. januára 2020 do 31. decembra 2020 je uvedený v  tabuľkovej časti *Prehľad o pohybe dlhodobého majetku.*

Konsolidovaný celok vykazuje akcie Severoslovenských vodární a kanalizácií v hodnote 715 875,11 eur a Prima banky v hodnote 7980,00. Taktiež je v ňom zahrnutý podiel obce v dcérskej účtovnej jednotke – v Pálenici Štiavnik, s.r.o. v hodnote 26787,49 €.

Ako finančný majetok sú vykázané peňažné prostriedky v pokladnici a účty v bankách.

Prehľad pohybu rezerv tvorených účtovnými jednotkami konsolidovaného celku od 1. januára 2020 do 31. decembra 2020 je uvedený je uvedený v tabuľkovej časti.

Prehľad záväzkov podľa splatnosti je uvedený v tabuľkovej časti.

Významnou položkou dlhodobých záväzkov sú prijaté úvery zo Štátneho fondu rozvoja bývania, ktoré sú k 31.12.2020 vykázané vo výške 988 730,22 € (v roku 2019 to bolo 1 041 161,91 €).

Obec Štiavnik počas roka 2020 začala splácať a pokračovala v čerpaní bankového dlhodobého úveru od Slovenskej sporiteľne. Finančné prostriedky z úveru použila na investičnú akciu – výstavba kultúrneho domu. Stav nesplateného bankového úveru k 31.12.2020 bol 509 686,83 €..

Rok 2020 sa niesol obmedzeniami spôsobenými opatreniami na zastavenie šírenia choroby Covid 19. V dôsledku toho došlo k výpadku na príjme obce plynúcich z podielových daní. MF SR ponúklo obciam možnosť vykryť výpadok týchto príjmov prijatím bezúročnej finančnej výpomoci od štátu, ktorej prvá splátka začne až v roku 2023.

Obec Štiavnik prijala návratnú finančnú výpomoc z MF SR vo výške 74 152,00 €.

**SKUTOČNOSTI, KTORÉ NASTALI PO DNI , KU KTORÉMU SA ZOSTAVUJE KONSOLIDOVANÁ ÚČTOVNÁ ZÁVIERKA, DO DŇA JEJ ZOSTAVENIA**

Aj v roku 2021 pokračovali opatrenia na zastavenie šírenia choroby Covid 19.. V čase zverejnenia konsolidovanej účtovnej závierky obec Štiavnik zaznamenala pokles príjmov z podielov na daniach v správe štátu z dôvodu pretrvávajúcej pandémie spôsobenej ľudskou chorobou COVID 19, napr. za mesiac máj 2021 o cca 6,74 %. Nakoľko sa však situácia stále nestabilizovala, nemožno predvídať budúce účinky a dopady.

Vedenie obce Štiavnik bude pokračovať v monitorovaní potenciálneho dopadu a podnikne všetky možné kroky na zmiernenie akýchkoľvek negatívnych účinkov na obec Štiavnik na jej občanov a  na jej zamestnancov.

V prípade, že zníženie príjmov obce z podielov na daniach v správe štátu bude pokračovať aj v iných mesiacoch roku 2021, bude to mať dopad na naplánované hlavne investičné akcie, resp. obec pristúpi k obmedzeniu bežných výdavkov, kultúrnych a spoločenských podujatí.

V Štiavniku, 17.6.2021

Ing. Štefan Vároš

starosta obce